wickkiey/tamil-wikipedia-chunked huggingface dataset:
# பிரான்சு பெக்கென்போவர்

## கால்பந்து அணி மேலாளர்

ஜெர்மனி தேசிய அணியின் மேலாளராக பணியாற்றி 1986ஆம் ஆண்டு நடந்த உலக கோப்பை போட்டியில் இரண்டாம் இடமும் 1990ஆம் ஆண்டு நடந்த உலக கோப்பை போட்டியில் வெற்றியும் பெறுவதற்கு இவர் பங்களிப்பு நல்கினார். பிறகு குழும அளவில் பிரான்ஸ் நாட்டைச் சேர்ந்த மார்ஸைல் அணிக்கு மேலாளராக பணியாற்றி 1991 ஆம் ஆண்டு அந்த அணி பிரான்ஸ் நாட்டின் கோப்பையை வெல்வதற்கு துணை புரிந்தார். 1994 மற்றும் 1996 ஆண்டுகளில் பேயர்ன் முனிச் அணிக்கு இவர் மேலாளராக பணியாற்றிய காலத்தில் அந்த அணி ஒரு ஜெர்மனிய கோப்பையும் ஒரு ஐரோப்பிய அளவிலான கோப்பையையும் வென்றது. அதன்பிறகு பேயர்ன் முனிச் குழு மற்றும் ஜெர்மனிய கால்பந்து சங்கத்தின் தலைமை பொறுப்புகளிலும் இவர் பணியாற்றினார்.
# ஆலன் சுகர்

**ஆலன் மைக்கல் சுகர், பரோன் சுகர்** (ஆங்கிலம்:Alan Michael Sugar, Baron Sugar) (பிறப்பு 24 மார்ச் 1947) என்பவர் பிரித்தானிய தொழிலதிபர், ஊடகப் பிரபலம், அரசியல்வாதி மற்றும் அரசியல் ஆலோசகராவார். 2015 இல் சண்டே டைம்ஸ் பணக்காரர்கள் பட்டியலில் நூறு கோடிக்கு மேல் சொத்துள்ளவர்கள் பட்டியலில் சுகர் இடம்பெற்றார். 2016 இல் £1.15 பில்லியன் மதிப்புடன் ஐக்கிய இராஜ்யத்தில் 95வது பணக்கார நபராக இடம்பிடித்தார்.  
டோடேன்ஹம் ஹாட்ஸ்பூர் கால்பந்து குழுவின் தலைவராக 1991 முதல் 2001 வரை இருந்தார். டோனால்ட் டிரம்ப் நடித்து மார்க் பார்னெட் உருவாக்கிய நிகழ்ச்சி போல பிபிசி தொலைக்காட்சியில் அப்ரண்டீஸ் என்ற தொடரில் சுகர் பங்கேற்றார்.
# ஆலன் சுகர்

## இளமைக் காலம்

கிழக்கு லண்டன் ஹக்கினியில் ஒரு யூதக் குடும்பத்தில் பிறந்தார். கிழக்கு முனையில் இவரது தந்தை நாதன் ஆடை நிறுவனத்தில் தையல்காரராக வேலைபார்த்தார். இவரது தாய்வழி தாத்தா உருசியா நாட்டிலும், தந்தைவழி தாத்தா போலந்து நாட்டிலும் பிறந்தவர்கள் ஆவர். தந்தைவழி பாட்டி சாரா சுகர் லண்டனில் போலாந்து தம்பதியினருக்குப் பிறந்தவராவார்.
# ஆலன் சுகர்

## குடும்ப வாழ்க்கை

யூத பண்பாட்டில் ஈடுபாடு கொண்டிருந்தாலும் சுகர் ஒரு இறைமறுப்பு கொள்கை கொண்டவர். ஆலன் சுகரும் இவரின் மனைவி அன் சுகரும் 1968 ஏப்பிரல் 28 இல் லண்டன், கிரேட் போர்ட்லேண்ட் வீதியில் திருமணம் செய்து கொண்டனர். இருவரும் எஸ்ஸெக்ஸ் சிக்வெலில் வசித்து வருகிறார்கள். இவர்களுக்கு சிம்மன் சுகர் மற்றும் டேனியல் சுகர் என்ற இரு மகன்களும், லூசீ சுகர் என்ற ஒரு மகளும் ஏழு பேரக் குழந்தைகளும் உள்ளனர். நடிகை ரீட்டா சிமன்ஸ் என்பவர் அன் சுகரின் தந்தைவழி அத்தையாவார்.  
சிரஸ் எஸ்.ஆர்.22 என்ற நான்கு இருக்கை விமானத்தை வைத்திருந்தார். 2008 ஜூலை 5 இல் மான்செஸ்டர் நகர விமானநிலையத்தில் ஈரப்பதமான தரையால் தரையிறங்கும் போது விபத்திற்குள்ளானது. இருந்தபோதும் எவ்விதக் காயங்களும் இன்றி உயிர்பிழைத்தார்.
# ஆலன் சுகர்

## அரசியல் தலையீடு

2012 ஆம் ஆண்டிற்கான லண்டன் மேயர் தேர்தலில் தொழிற்கட்சி வேட்பாளராக போட்டியிட முயன்றதாக 2009 பிப்ரவரியில் ஈவினிங் ஸ்டாண்டர்ட் பத்திரிகையாளர் ஆண்ட்ரூ கில்கன் குறிப்பிட்டுள்ளார். உடனே *தி கார்டியன்* இதழ் செவ்வியில் சுகர் இதனைப் பகடி செய்தார். ஆனால் 2009 ஜூன் 5 ஆம் நாள் பிரித்தானிய பிரதமர் கார்டன் பிரவுன் தனது அமைச்சரவையை மாற்றிய போது சுகர் அரசின் தொழிற்துறை ஆலோசகரானார். தான் அரசியல் சார்பற்று தொழில் வளர்ச்சிக்கு உதவவே பணியமர்த்தவர் என்றார்.  
2014 ஆம் ஆண்டு நடந்த ஸ்காட்லாந்து விடுதலைக்கான பொது வாக்கெடுப்பு தொடர்பாக ஸ்காட்லாந்து ஐக்கிய இராஜ்யத்துடன் இணைந்திருக்க விரும்பி *தி கார்டியன்* இதழுக்குக் கையெழுத்து இட்டு ஆதரவு தெரிவித்த 200 முக்கியப் பிரமுகர்களில் சுகரும் ஒருவராவார்.  
1997 முதல் 2015 வரை தொழிலாளர் கட்சியின் உறுப்பினராகவும் முதன்மை நன்கொடையாளராகவும் இருந்துள்ளார். 2015 மே 11 இல் பொதுத் தேர்தலுக்குப் பின் வணிக கொள்கை முரண்பாடுகளால் கட்சியிலிருந்து விலகுவதாக அறிவித்தார்.}}
# ஆலன் சுகர்

## ஆம்ஸ்டர்ட்

1968 இல் ஆம்ஸ்டர்ட் என்ற ஏற்றுமதி இறக்குமதி நிறுவனத்தை நிறுவினார். விரைவில் அது வாடிக்கையாளர் மின்னணு சாதன நிறுவனமாக வளர்ந்தது. 1980 இல் இலண்டன் பங்குச் சந்தையில் ஆம்ஸ்டர்ட் பட்டியலனது, அதனுடன் வருமானமும் இரட்டிப்பானது.
1984 இல் வீட்டுக் கணினிகளின் தேவை அதிகரிப்பதைத் தொடர்ந்து எட்டு பிட் இயந்திரமாக ஆம்ஸ்டர்ட் சிபிசி 464 கணினியை வெளியிட்டார். தொடர்ந்து பல மின்னணு சாதனங்கள் வெளியிட்டு வந்தாலும் இறுதியில் ஏற்பட்ட இழப்புகளால் £125 மில்லியனுக்கு 2007 ஜூலை 31 இல் விற்றார்.
# ஆலன் சுகர்

## ஆம்ஸ்டர்ட்

### டோடேன்ஹம் ஹாட்ஸ்பூர்

1991 ஜூன் மாதம் டோடேன்ஹம் ஹாட்ஸ்பூர் என்ற கால்பந்து அணியை வாங்கினார். சுகரின் நிதி உதவி அணியின் பொருளாதாரச் சிக்கலுக்கு உதவியது, ஆனால் இவர் வியாபாரநோக்குடன் இதில் பணத்தைச் செலவு செய்தார் என்பதால் ரசிகர் விரக்தி அடைந்தனர். ஒன்பது ஆண்டுகள் தலைவராக இருந்து 1999 இல் கால்பந்து கூட்டிணைவுக் கோப்பை ஒன்றை மட்டுமே வெல்லமுடிந்தது.
# மொரோக்கோவின் வரலாறு

**மொரோக்கோவின் வரலாறு**, வரலாற்றுக்கு முந்திய செபல் இரூட்டு (Jebel Irhoud), தபோரால்ட்டு (Taforalt) நாகரிகங்களைத் தொடர்ந்து வந்த பல ஆயிரவாண்டுகளை உள்ளடக்கியது. இதன் காலம் மௌரித்தானியாவினதும் பிற பேர்பர் இராச்சியங்களினதும் தோற்றம் முதல், இத்ரிசிய மரபினரால் மொரோக்க அரசு நிறுவப்பட்ட காலத்தினூடாக தொடர்ந்து வந்த இசுலாமிய மரபினரின் காலம், குடியேற்றவாதக் காலம், விடுதலை பெற்ற பின்னரான காலம் ஆகியவற்றை உள்ளடக்கியது.  
400,000 ஆண்டுகளுக்கு முன்பே இப்பகுதியில் ஒமினிட்டுகள் வாழ்ந்ததற்கான தொல்லியல் சான்றுகள் உள்ளன. எனினும், இதற்கு இரண்டாயிரம் ஆண்டுகளுக்கு முன்பிருந்தே முதுகுடி மக்களான பேர்பர்கள் இப்பகுதியில் இருந்துள்ளனர். கிமு 5 ஆம் நூற்றாண்டில் கார்த்தேச் நகர அரசு தனது ஆதிக்கத்தை மொரோக்கோவின் கரையோரமாக விரிவாக்கியது. அதன் ஆகிக்கம் அப்பகுதியில் கிமு 3 ஆம் நூற்றாண்டின் பிற்பகுதி வரை நிலைத்திருந்தது. அதேவேளை, உட்பகுதி நிலங்களை உள்ளூர் அரசர்கள் ஆண்டுவந்தனர். மேற்படி உள்ளூர் அரசர்களின் ஆட்சிகள் கிமு 3 ஆம் நூற்றாண்டில் இருந்து கிபி 40 வரை இருந்தன. அதன் பின்னர் அவற்றின் ஆட்சிப் பகுதிகளை உரோமப் பேரரசு தன்னுடன் இணைத்துக்கொண்டது. கிபி 5 ஆம் நூற்றாண்டில் இப்பகுதிகளை வன்டல்கள் எனப்படும் கிழக்குச் செருமானிக் பழங்குடிகள் கைப்பற்றினர். ஆறாம் நூற்றாண்டில் பைசண்டியப் பேரரசு இப்பகுதிகளை மீண்டும் கைப்பற்றிக்கொண்டது.  
8 ஆம் நூற்றாண்டுத் தொடக்கத்தில் இப்பகுதியை இசுலாமியர் கைப்பற்றிக்கொண்டனர். ஆனால், 740 ஆம் ஆண்டில் பேர்பர் புரட்சியைத் தொடர்ந்து இப்பகுதி உமய்யாத் கலீபகத்தில் இருந்து பிரிந்தது. அரை நூற்றாண்டுக்குப் பின்னர் இத்ரிசிய மரபினர் மொரோக்கோ அரசை நிறுவினர். அல்மோராவித், அல்மோகாத் மரபினரின் ஆட்சிக் காலத்தில் மக்ரெப், இசுலாமிய இசுப்பெயின் ஆகியவற்றின் மீது மொரோக்கோ ஆதிக்கம் செலுத்தியது. 1549 முதல் 1659 வரை சாதி (Saadi) மரபினர் நாட்டை ஆண்டனர். அதன் பின்னர் 1667 இலிருந்து இன்றுவரை அலாவிய (Alaouites) மரபினரே ஆட்சியாளராக உள்ளனர்.  
முதல் மொரோக்க நெருக்கடி, அகார்கிர் நெருக்கடி ஆகியவற்றுக்குப் பின்னர், 1912 இல் ஃபெசு (Fez) உடன்படிக்கை கைச்சாத்திடப்பட்டது. இதன்படி மொரோக்கோவை இரண்டாகப் பிரித்து ஒரு பகுதி பிரெஞ்சுக் காப்பரசு ஆகவும், மறு பகுதி இசுப்பெயின் காப்பரசாகவும் ஆக்கப்பட்டது. 44 ஆண்டுகள் நீடித்த பிரெஞ்சு ஆட்சிக்குப் பின்னர் 1956 இல் மொரோக்கோ பிரான்சிடம் இருந்து விடுதலை பெற்றது. சிறிது காலத்தின் பின்னர் இசுப்பெயினின் ஆட்சியில் இருந்த பெரும்பாலான பகுதிகளும் மீட்கப்பட்டன.
# மொரோக்கோவின் வரலாறு

## வரலாற்றுக்கு முந்திய மொரோக்கோ

மொரோக்கோவில், ஓமோ சப்பியென்சுகளின் முன்னோர்களும், தொடக்க மனித இனங்களும் வாழ்ந்ததைத் தொல்லியல் ஆய்வுகள் வெளிக்காட்டியுள்ளன. 400,000 ஆண்டுகளுக்கு முன்னர் வாழ்ந்த தொடக்க மனித மூதாதையின் புதைபடிவ எலும்புகள் சாலே என்னும் இடத்தில் 1971 இல் கண்டுபிடிக்கப்பட்டன. பல ஓமோ சப்பியன்களின் எலும்புகள் 1991 இல் செபல் இரூட்டில் அகழ்ந்தெடுக்கப்பட்டன. 2017 ஆம் ஆண்டில் நவீன தொழில்நுட்பங்களைப் பயன்படுத்திச் செய்யப்பட்ட காலக் கணிப்பின்படி மேற்படி எலும்புகள் குறைந்தது 300,000 ஆண்டுகளுக்கு முற்பட்டவை. இதன்படி இங்கே கண்டுபிடிக்கப்பட்ட ஓமோ சப்பியன்கள், உலகில் இதுவரை கண்டுபிடிக்கப்பட்ட ஓமோ சப்பியன்களிலும் முற்பட்ட காலத்தைச் சேர்ந்தவை. 2007 இல் 82,000 ஆண்டுகள் பழமையானவை எனக் கணிக்கப்பட்டுள்ள சிறிய துளையிடப்பட்ட கடற்சிப்பிகளிலாலான மணிகள் தபோரால்ட் என்னும் இடத்தில் கண்டுபிடிக்கப்பட்டன. உலகில் இதுவரை கண்டுபிடிக்கப்பட்டவற்றுள் மிகப் பழைய அணிகலன் இதுவே.
# முகம்மது அன்வர்த்தின் கான்

**முகம்மது அன்வர்த்தின் கான்** 1672 ஆம் ஆண்டில், ஆவாத்தில் உள்ள ஹாரோயி மாவட்டத்தில் கோபாமாவில் பிறந்தார். இவர் ஹாஜி முகமது அன்வர் உத்-தின் கானின் மகன் ஆவார். இரண்டாம் கர்நாடகப் போரில் ஆங்கிலேயர்களும் பிரெஞ்சுக்காரர்களும் இவரைப் படடைக் காயாகப் பயன்படுத்திக் கொண்டனர் . இரண்டாம் கர்நாடகப் போரின் முடிவில் இவரது மகன் முகமது அலிக்கே முடி சூட்டப்பட்டது.
நாவாப் ஆவதற்கு முன் தில்லிக்கு சென்று, ஏகாதிபத்திய இராணுவத்தில் சேர்ந்தார். விரைவில் உயர் நிலைக்கு உயர்ந்தார். ஹைதராபாத்தின் முதல் நிஜாம் ஆவார்.
# முகம்மது அன்வர்த்தின் கான்

#### பிறப்பு

இவர் எல்லூர், இராஜமுந்திரி ஆளுநராகவும் இருந்தார். ஹைதராபாத், கோரா மற்றும் ஜஹானாபாத் ஆகிய பகுதிகளின் ஆட்சியாளராகவும் இருந்தார். இவரை அன்வர் உத்-தின் கான் பகதூர் என்று பேரரசர் அவுரங்கசீப் ஆலம்கீர் அவர்கள் அழைத்தார். மார்ச் 28, 1744 அன்று கர்நாடகத்தின் ஆட்சியாளராக நியமிக்கப்பட்டார். 1746 இல், பிரஞ்சு மற்றும் ஆங்கிலம் முதல் கர்நாடக போரில் இந்தியாவில் ஒருவருக்கொருவர் மீது மேலாதிக்கத்தை செலுத்தியது. கர்நாடகப் போரில்
# முகம்மது அன்வர்த்தின் கான்

#### கர்நாடக நவாப்

1746 இல் பிரஞ்சு அரசு ஆங்கிலேயரின் வசம் இருந்த சென்னை மாகாணத்தை கைப்பற்றியது. பிரெஞ்சு அரசின் ஆட்சியே கோலோச்சியது. ஆங்கிலேயரும் பிரெஞ்சுக்காரர்களும் ஒருவரை ஒருவர் தாக்கிக் கொள்ளக் கூடாது என எச்சரித்தார். ஆனால் பிரஞ்சு அரசின் டியூப்ளே அவரது எச்சரிக்கையை அலச்சியம் செய்தார். அன்வருதீனுக்காகவே சென்னையை ஆங்கிலேயரிடம் இருந்து கைப்பற்றப் போவதாக டூப்ளே முதலில் தெரிவித்தார். ஆனால் அவர் சென்னையை அன்வருதீனிடம் அளிக்கவில்லை. இதுவும் ஒரு வகையில் முதலாம் கர்நாடகப் போருக்குக் காரணமானது.
# பரிசோதனை

**பரிசோதனை **(An <span>experiment</span>**)**என்பது ஒரு கருதுகோளை ஆதரிப்பதற்கு, மறுப்பதற்கு, அல்லது செல்லத்தக்கதாக்குவதற்காக பயன்படுத்தப்படும் செயல்முறையாகும்.ஒரு குறிப்பிட்ட காரணியானது கையாளப்படும் போது என்ன விளைவு ஏற்பட்டது என்பதை நிரூபிப்பதன் மூலம் சோதனையையும் விளைவுகளையும் நுணுக்கமாக பரிசோதிக்கிறது.பரிசோதனைகள் இலக்கு மற்றும் அளவு ஆகியவற்றில் பெரிதும் வேறுபடுகின்றன. ஆனால், முடிவுகள் மீண்டும் மீண்டும் பரிசோதிக்கத்தக்க நடைமுறை மற்றும் தருக்கரீதியா பகுப்பாய்வு ஆகியவற்றை எப்போதும் சார்ந்திருக்கின்றன. இயற்கையான சோதனை ஆய்வுகள் உள்ளன. இயல்பான பரிசோதனை குறித்த ஆய்வுகளும் உள்ளன.  
ஒரு குழந்தையானது, புவியீர்ப்பைப் புரிந்துகொள்ளத் தேவையான அடிப்படை சோதனைகளை எளிதில் நடத்தி விடலாம். ஆனால், அதே நேரத்தில் அறிவியலாளர்கள் தங்களின் விழிப்புணர்வை பற்றிய புரிதலை முன்னெடுக்க பல ஆண்டுகள் விடாமுயற்சி தேவைப்படலாம். அறிவியல் வகுப்பறையில் மாணவர்களின் கற்றலுக்கு மிகவும் அவசியமானது. ஒரு நீடித்த காலத்திற்கு பரிசோதனைகள் மூலம் செய்து கற்றலைப் பயன்படுத்துவதால், தேர்வுகளின் மதிப்பெண்களை உயர்த்தவும், ஒரு மாணவர் தான் கற்றுக் கொள்ளும் பொருள் குறித்து அதிக ஈடுபாடு கொண்டவராக மாறவும், ஆர்வத்துடன் கற்கவும் அது பயன்படக்கூடும். பரிசோதனைகள், தனிப்பட்ட மற்றும் முறைசாராத, இயற்கையான ஒப்பீடுகளிலிருந்து (எ.கா. ஒரு விருப்பத்தை கண்டறிவதற்காக இனிப்பு வகைகளை சுவைத்தல்), மிகவும் கட்டுப்படுத்தப்பட்ட (உ.ம். அணுவின் அடிப்படைத் துகள்களைப் பற்றிய தகவல்களை அறிய முடியும் என்ற நம்பிக்கையுடன் பல அறிவியலாளர்களால் ஆய்வு செய்யப்பட்ட சிக்கலான உபகரண அமைப்புகளைக் கொண்டு செய்யப்படும் சோதனைகள்) சூழ்நிலைகள் வரை வேறுபடுகின்றன. பரிசோதனைகளின் பயன்கள் இயற்கை அறிவியல் மற்றும் சமூக அறிவியல் ஆகிய புலங்களில் குறிப்பிடத்தக்க அளவிற்கு வேறுபடுகின்றன.
ஒற்றை தற்சார்பு மாறி தவிர வேறு மாறிகளால் ஏற்படும் விளைவுகளை குறைப்பதற்காக வடிவமைக்கப்பட்டுள்ள கட்டுப்படுத்திகளை பரிசோதனைகள் உள்ளடக்கியுள்ளன. இது முடிவுகளின் நம்பகத்தன்மையை அதிகரிக்கிறது, பெரும்பாலும் கட்டுப்பாட்டு அளவீடுகளுக்கும் மற்ற அளவீடுகளுக்கும் இடையில் ஒப்பீடு மேற்கொள்ளப்படுகிறது. அறிவியல்ரீதியான கட்டுப்பாடுகள் அறிவியல் முறையின் ஒரு பகுதியாகும். இயல்பான, ஒரு பரிசோதனையில் அனைத்து மாறிகளும் கட்டுப்படுத்தப்பட்டவையாகவும் (கட்டுப்படுத்தப்பட்ட அளவீடுகள் மூலம் கணக்கில் கொண்டு வரப்படுகின்றன) மற்றும் எவையுமே கட்டுப்பாடற்றவையாகவும் இருக்கின்றன. அத்தகைய ஒரு பரிசோதனையில், அனைத்து கட்டுப்படுத்திகளும் எதிர்பார்த்தபடி வேலை செய்தால், பரிசோதனையானது எதிர்பார்த்தபடி வேலை செய்வதாக முடிவு செய்ய முடியும், மேலும், முடிவுகளானவை, சோதனைக்குட்படுத்தப்பட்ட மாறிகளால் ஏற்பட்ட விளைவின் காரணமாக ஏற்பட்டவையாக இருக்கலாம்.
# பரிசோதனை

## கண்ணோட்டம்

அறிவியல் முறையில், ஒரு சோதனை என்பது அனுபவபூர்வமாக, போட்டியிடக் கூடிய கருதுகோள்கள் மற்றும் மாதிரிகளை ஆய்ந்து நடுநிலையான முடிவைக் கூறும் நடைமுறையாகும். ஆராய்ச்சியாளர்கள் ஏற்கனவே இருக்கும் அறிவியல் கோட்பாடுகள் அல்லது புதிய கருதுகோள்களை ஆராய்ந்து, அவற்றை ஆதரிப்பதற்காகவோ அல்லது நிராகரிப்பதற்காகவோ பரிசோதனையைப் பயன்படுத்துகின்றனர். ஒரு பரிசோதனையானது ஒரு கருதுகோளைச் சோதிக்கிறது. பரிசோதனையானது, ஒரு குறிப்பிட்ட செயல்முறை அல்லது நிகழ்வு எவ்வாறு செயல்படுகிறது என்பதைப் பற்றிய எதிர்பார்ப்பு ஆகும். ஆயினும், ஒரு பரிசோதனையானது, பரிசோதனை என்ன வெளிப்படுத்துகிறது என்ற குறிப்பிட்ட எதிர்பார்ப்பு இல்லாமல் ஒரு "என்ன-என்றால்" கேள்விக்கு பதில் கூறுவதாகவும் அமையலாம். ஒரு பரிசோதனையைக் கவனமாக நடத்தினால், முடிவுகள் பொதுவாக கருதுகோளை ஆதரிக்கவோ அல்லது நிராகரிக்கவோ செய்யும்.
# ராமேஸ்வரம்-கன்னியாகுமரி விரைவுவண்டி

**ராமேஸ்வரம் -கன்னியாகுமரி அதிவிரைவு எக்ஸ்பிரஸ்** , தெற்கு ரயில்வே மண்டலத்தின்கீழ்இராமேசுவரம் மற்றும்கன்னியாகுமரிக்கும்இடையில்இயங்குகிறது. அது தற்போது  22621/22622 என்கின்ற ரயில் எண்கள் வழியாக வாரத்திற்குமூன்றுதினம்என்கிற அடிப்படையில் இயக்கபடுகிறது.,
# ராமேஸ்வரம்-கன்னியாகுமரி விரைவுவண்டி

## சேவை

இந்த 22621/ராமேஸ்வரம் -கன்னியாகுமரி எக்ஸ்பிரஸ் சராசரி 56 [கிலோமீ/ மனிக்கு] வேகமாகவும் மொத்தம் 407 கிலோமீட்டர் தூரத்தை, 7மணி 20துளிகளில்கடக்கிறது.
# ராமேஸ்வரம்-கன்னியாகுமரி விரைவுவண்டி

## வழித்தடம்

முக்கியரயில்நிலையங்கள்  
- இராமேசுவரம்
- இராமநாதபுரம்
- மானாமதுரை
- மதுரை
- விருதுநகர்
- திருநெல்வேலி
- நாகர்கோவில்
- கன்னியாகுமரி
# ராமேஸ்வரம்-கன்னியாகுமரி விரைவுவண்டி

## பெட்டிகளின்இணைப்பு

ரயிலில் 110கிலோமீட்ட்ர்வேகத்தில்செல்லதக்க 17 பெட்டிகள்இணைக்கபட்டுள்ளன<span> </span>:  
- 2 ஏசி மூன்றாம் அடுக்கு
- 7 படுக்கை வசதி பெட்டிகள்
- 6 பொது முன்பதிவு செய்யப்படாதபெட்டிகள்
- 2உட்காரும்வசதியுள்ளமற்றும்பொருட்கள்வைக்கும்பெட்டிகள்.
# ராமேஸ்வரம்-கன்னியாகுமரி விரைவுவண்டி

## இழுவை இயந்திரம்

இரு ரயில்களுமேதொன்டியர்பேட்டையில் இருந்து  டீசல் என்ஜின்மூலம் ராமேஸ்வரத்திலிருந்து மதுரைவரை இயக்கப்படுகிறது.மதுரையிலிருந்துஇயக்கப்படும் ரயில்கள்ஈரோடுலோகோவில்மாற்றப்பட்டுபின்னர்,மின்சாரஇழுவைமூலம்கன்னியாகுமரி வரைஇயக்கப்படுகிறது.
# ராமேஸ்வரம்-கன்னியாகுமரி விரைவுவண்டி

## வேறுதிசைபெட்டிகளுடன் இணைப்பு

16779/16780 ராமேஸ்வரம்–திருப்பதி மீனாட்சி எக்ஸ்பிரஸ்ரயிலோடுதன்பெட்டிகளை இணைக்கிறது.
# நைசீரியாவின் வரலாறு

**நைசீரியாவின் வரலாறு**, கிமு 1100 ஆண்டுக் காலத்தில் இப்பகுதியில் வாழ்ந்த வரலாற்றுக்கு முந்திய கால மக்களுடன் தொடங்குகிறது எனலாம். நிரி இராச்சியம், பெனின் பேரரசு, ஓயோ பேரரசு போன்ற பெருமளவிலான பழைய ஆப்பிரிக்க நாகரிகங்கள் இன்று நைசீரியா என வழங்கும் பகுதியில் இருந்துள்ளன. போர்னோ பேரரசுக் காலத்துக்கும் அவுசா அரசுகளின் காலத்துக்கும் இடைப்பட்ட 11 ஆம் நூற்றாண்டில் இசுலாம் நைசீரியாவுக்குள் வந்தது. 15 ஆம் நூற்றாண்டில் போர்த்துக்கலைச் சேர்ந்த அகத்தீனிய, கப்புச்சினியக் குருமார்கள் ஊடாகக் கிறித்தவம் நைசீரியாவில் அறிமுகமானது. சோங்காய் பேரரசும் இப்பகுதியின் ஒரு பிரிவைக் கைப்பற்றிக்கொண்டிருந்தது. 1851 இல் பிரித்தானியர் லாகோசைக் கைப்பற்றி 1861 இல் அதைத் தங்களுடன் இணைத்துக்கொண்டனர். 1901 இல் நைசீரியா பிரித்தானியாவின் காப்பரசாக ஆனது. குடியேற்றவாத ஆட்சி 1960 வரை நீடித்தது. அந்த ஆண்டில் விடுதலைக்கான இயக்கம் வெற்றியடைந்ததைத் தொடர்ந்து நைசீரியாவுக்கு விடுதலை கிடைத்தது.  
1963 இல் நைசீரியா ஒரு குடியரசு ஆனது. மூன்று ஆண்டுகளின் பீன்னர் நிகழ்ந்த ஒரு இராணுவச் சதிப் புரட்சுயைத் தொடர்ந்து நாடு இராணுவ ஆட்சிக்குள் வந்தது. 1967 இல் பயாபிரா மாகாணத்தின் பிரிவினை இயக்கம், பயாபிராக் குடியரசைத் தனிநாடாக அறிவித்ததைத் தொடர்ந்து மூன்று ஆண்டுகள் நீடித்த உள்நாட்டுப் போர் ஏற்பட்டது. 1979 இல் உருவாக்கப்பட்ட புதிய அரசியல் சட்டத்தின்படி நைசீரியா மீண்டும் ஒரு குடியரசானது. எனினும் இக்குடியசசு குறுகிய காலமே நீடித்தது, நான்கு ஆண்டுகளில் மீண்டும் இராணுவம் அதிகாரத்தைக் கைப்பற்றிக்கொண்டது. ஆகத்து 1993 இல் புதிய குடியரசை அமைப்பதற்கான திட்டங்கள் தீட்டப்பட்டபோதும் தளபது சானி அபாச்சா மூன்று மாதங்களில் அதனைக் கைவிட்டார். 1998 இல் அபாச்சா காலமானார். இதன் பின்னர் நான்காவது குடியரசு நிறுவப்பட்டது. இது மூன்று பத்தாண்டுகளில் அடிக்கடி ஏற்பட்ட இராணுவ ஆட்சிக்கு முடிவுகட்டியது.
# நைசீரியாவின் வரலாறு

## தொடக்க வரலாறு

சார்லசு தர்சுட்டன் சா (Charles Thurstan Shaw) என்பவரால் முன்னெடுக்கப்பட்ட தொல்லியல் ஆய்வுகளின்படி, 100,000 ஆணடுகளுக்கு முன்பே, தென்கிழக்கு நைசீரியப் பகுதிகளில், குறிப்பாக இக்போ உக்வூ, நுசுக்கா, அபிக்போ, உக்வுயெலே போன்ற இடங்களில், மக்கள் வாழ்ந்ததைக் காட்டுகின்றன. உக்வுயெலே, அபிக்போ, நுசுக்கா ஆகிய இடங்களில் செய்யப்பட்ட அகழ்வாய்வுகளில், கிமு 6,000 ஆண்டுக் காலப்பகுதியிலேயே மக்கள் அப்பகுதிகளில் நீண்டகாலம் வாழ்ந்ததற்கான சான்றுகள் கிடைத்துள்ளன. எனினும், கிபி 9 ஆம் நூற்றாண்டில், இக்போ மக்கள் இக்போலாந்தில் குடியேறிவிட்டது தெளிவாகத் தெரிகின்றது. இக்போ உக்வூவில் மேற்கொள்ளப்பட்ட "சா" வின் அகழ்வாய்வுகள் கிபி 9 ஆம் நூற்றாண்டைச் சேர்ந்ததும் இப்பகுதியில் ஏற்கெனவே அறியப்பட்ட நாகரிகங்களைவிடப் பல நூற்றாண்டுகள் முற்பட்டதுமான உள்ளூர் நாகரிகம் ஒன்றை வெளிக்கொணர்ந்தன. இந்நாகரிகம், ஐரோப்பிய, அரேபியச் செல்வாக்கு இல்லாத, சிக்கல்தன்மை வாய்ந்த வெங்கலத் தொழில்நுட்பத்தைக் கொண்டிருந்தது. 13,000 ஆண்டுகள் பழமையான புதைபடிவ மனித எலும்புக்கூடு மேற்கு நைசீரியாவில் உள்ள இவோ எலெரு என்னும் இடத்தில் கண்டுபிடிக்கப்பட்டது. மேற்கு ஆப்பிரிக்காவில் கண்டுபிடிக்கப்பட்ட எலும்புக்கூடுகளுள் மிகப் பழமையானது இதுவே. இது அப்பகுதியின் குடியேற்றங்களின் பழமையை எடுத்துக்காட்டுகின்றது.  
நுண்கல், வெண்களித் தொழில்கள் கிமு 4 ஆம் ஆயிரவாண்டுகளுக்கு முன்பே சாவன்னா மேய்ப்பர்களால் வளர்த்து எடுக்கப்பட்டுத் தொடர்ந்து வந்த வேளாண்மை சமூகங்களால் கைக்கொள்ளப்பட்டன. தெற்கில், இதே காலப்பகுதியில், வேட்டையும், உணவு சேகரித்தலும் கைவிடப்பட்டு வாழ்வாதார வேளாண்மை அறிமுகமானது. இப்பகுதிகளில் வடபகுதிகளைப்போல் தானியங்களை உற்பத்தி செய்யாமல், கிழங்குகள், எண்ணெய்ப் புல்லின மரங்கள் போன்றவற்றையே பயிர் செய்தனர்.  
கற்கோடரித் தலைகள் பெருமளவில் வடக்கில் இருந்து இறக்குமதி செய்யப்பட்டன. வேளாண்மை மேம்பாட்டுக்காகக் காடுகளை அழிப்பதற்குப் பயன்பட்ட இவற்றை, பழைய கற்கால முன்னோடிகளின் வழித்தோன்றல்களான யொரூபா மக்கள், இவை கடவுளால் புவியை நோக்கி எறியப்பட்ட இடியேறு எனக்கருதி வழிபட்டனர்.
# மிசோரி ஆறு

## தோற்றமும் பயணமும்

### துணையாறுகள்

நூற்றுக்கணக்கான துணையாறுகளை கொண்டுள்ள மிசௌரியில் 95 குறிப்பிடத்தக்கவையாகும். பெரிய ஆறுகள் பல சமவெளியிலேயே மிசிசிப்பியுடன் கலப்பதற்கு முன் இதனுடன் இணைகின்றன. பெரும்பாலான ஆறுகள் மேற்கிலிருந்து கிழக்கு நோக்கி வந்தாலும் கிராண்டு, பெரும் சியோக்சு , இச்சேம்சு போன்றவை வடக்கிலிருந்து தெற்காக வருகின்றன. பிளாட்டே வெளியேற்றும் நீரின் அளவை விட மஞ்சப்பாறை இரு மடங்கு நீரை வெளியேற்றுகிறது. இது மிசௌரியின் நீரில் 13 விழுக்காடு ஆகும். மாண்ட்டாணாவிலுள்ள 261 அடி நீளமுள்ள ரோ ஆறு உலகின் சிறிய ஆறும் இதன் துணையாறாகும்.
# மிசோரி ஆறு

## தோற்றமும் பயணமும்

### நீர் வெளியேற்றம்

நீர் வெளியேற்றத்தின் அடிப்படையில் மிசௌரி ஆறானது அமெரிக்கவின் ஒன்பதாவது பெரிய ஆறாகும்.  
மிசௌரி பொதுவாக வறண்ட நிலங்களிலேயே வடிகிறது, மற்ற பெரிய அமெரிக்க ஆறுகளை ஒப்பிடும் போது இதன் நீர் வெளியேற்றமும் குறைவு. இதன் குறுக்கே அணைகள் கட்டப்படுவதற்கு முன்பு ஆண்டுக்கு இரு முறை வெள்ளம் வரும் ஒன்றை இளவேனில் கால வெள்ளம் என்றும் மற்றதை கோடை வெள்ளம் என்றும் அழைப்பார்கள். இளவேனில் கால வெள்ளம் நீர்பிடிப்பு பகுதியில் உள்ள பனி உருகுவதாலும், கோடை கால வெள்ளம் சமவெளிகளில் உள்ள பனி உருகுவதாலும் ராக்கி மலைத்தொடரில் ஏற்படும் மழையினாலும் ஏற்படுகிறது. கோடை வெள்ளமே பெரும் பாதிப்புகளை ஏற்படுத்தக்கூடியது, அச்சமயத்தில் சில ஆண்டுகள் நீர் வெளியேற்றம் சாதாரண சமயத்தில் இருப்பதை விட பத்து மடங்கு அதிகமாக இருக்கும்.
மிசௌரியின் நீர்வெளியேற்றம் அதன் குறுக்கே 174 கன கிலோமீட்டர் அளவுக்கு கட்டப்பட்டுள்ள 17,000 நீர்தேக்கங்களால் பாதிக்கப்படுகிறது இந்த நீர் தேக்கங்கள் வெள்ளத்தை கட்டுப்படுத்த உதவுகின்றன. இந்த நீர்தேக்கங்களால் ஆண்டுக்கு 3.7 கன கிலோமீட்டர் அளவுக்கு நீர் ஆவியாகிறது.  
அமெரிக்க நிலப்பொதியியல் அளவீடு துறை 51 நீர் அளவு மானிகளை மிசோரி ஆறு நெடுக வைத்துள்ளது. பிசுமார்க் (வடக்கு டொக்கோட்டா) நகரத்தில் இதன் நீர் வெளியேறும் அளவு வினாடிக்கு 21,920 கன அடியாகும். அப்பகுதியில் வடிகால் பரப்பு 186,400 சதுர மைல்களாகும். இது மிசௌரியின் வடிகால் பரப்பில் 35% ஆகும்.  
கான்சசு நகரத்தில் இதன் நீர் வெளியேறும் அளவு வினாடிக்கு 55,400 கன அடியாகும். மிசௌரியின் மொத்த வடிகால் பரப்பில் 91% இந்நீருக்கு காரணமாகும்.  
எருமனில் (மிசௌரி) சராசரியாக வினாடிக்கு 87,520 கன அடி நீர் 1897 முதல் 2010 வரை வெளியேறியது. ஆண்டுக்கு அதிகளவாக 1993இல் சராசரியாக வினாடிக்கு 181,800 கன அடி நீர் வெளியேறியது. 2006இல் வினாடிக்கு 41,690 கன அடி நீர் வெளியேறியதே குறைவான நீர்வெளியேற்றமாகும். 1993இலேயே வரலாற்றில் இடம்பெற்ற பெரும் வெள்ளம் ஏற்பட்டது. ஆற்றில் பனிக்கட்டிகள் அணை போல் இருந்து நீர் வெளியேற்றத்தை தடுத்ததால் 1963 டிசம்பர் 23 இல் வினாடிக்கு 602 கன அடி நீரே வெளியேறியது.
# மிசோரி ஆறு

## நிலவியல்

70 மில்லியன் ஆண்டுகளுக்கு முற்பட்ட ராக்கி உருவ்வான லாராமைடு ஒராச்செனி காலகட்டத்திலேயே மிசௌரி மாண்டானாவின் தென்மேற்கில் ராக்கி மலைத்தொடரில் தொடங்கியது. லாராமைடு காலகட்டத்துக்கும் சற்று முந்திய காலகட்டத்திலேயே (மெசசோயிக் காலகட்டத்து இறுதி, கிரிடேயசு காலகட்டத்தின் தொடக்கம்) மலைகள் உருவாக்கம் இப்பகுதியில் நிகழ்ந்தது. ஒராச்செனி காலகட்டத்தில் அதற்கு முந்தைய கிரிடேசுயசு காலகட்டத்தில் உருவான பாறைகள் நிலவடுக்கு மோதலாலால் சற்று தூக்கப்பட்டன. இந்த நிலவடுக்கு மோதல் காரணமாக அட்லாண்டிக் முத்ல் மெக்சிக்கோ வளைகுடா வரையான உயரம் குறைந்த கடல் தன் வண்டலை இப்போதுள்ள மிசௌரி ஆற்றின் வடிகால் பகுதியின் பெரும்பாலான பகுதிகளில் உள்ளது.  
லாராமைடு ஒராச்செனி காலகட்டத்தில் ஏற்பட்ட நிலவடுக்கு மோதலால் வட அமெரிக்க கண்டத்தின் நிலப்பகுதியில் இருந்த கடல் உள்வாங்கி பெரிய ஆறுகள் ராக்கியில் இருந்தும் அப்பலாச்சியனில் இருத்தும் தற்கால மிசிசிப்பி ஆற்றுடன் கலக்கப்பதற்கு வழி ஏற்படுத்தியது. லாராமைடு ஒராச்செனி காலம் மிசௌரி ஆற்று நீரியியலுக்கு மிகவும் இன்றியமையாதது. இக்காலகட்டத்தாலயே ராக்கியில் இருந்த பனி உருகி பல ஆறுகள் வழியாக மிசௌரியில் கலக்கிறது  
மிசௌரியும் அதன் பல துணையாறுகளும் அமெரிக்க பெரும் சமவெளியில் உள்ள 174,000 சதுர மைல் பரப்பிலுள்ள ஒகுலாலா நீர்கொள் படுகையையும் கிட்டத்தட்ட 30 -40 மில்லியன் ஆண்டுகளுக்கு முன் உருவான படிம பாறைகளையும் தாண்டி பாய்கின்றன. ஆற்றுகற்களும் மணற் துகள்களும் ஆற்றின் கரையோரங்களில் படிந்ததால் ஆற்றுத்தடங்கள் உருவானது. தென் டகோடாவிலுள்ள அரிகரி படிவுகள் 20-29 மில்லியன் ஆண்டுகளுக்கு முன் உருவானது.
அப்போது ராக்கியில் ஏற்பட்ட மாற்றத்தால் ராக்கி அயோவா எல்லை வரை நீண்டது. அந்நிகழ்வாலயே அமெரிக்க பெரும் சமவெளி கிழக்கு முகமாக சரிந்துள்ளதுடன் பெரும் நீர்கொள் படிகையை பெற்றுள்ளது.  
கடைசியாக ஏற்பட்ட பனி ஊழிக்கு முன் மிசோரி ஆறு மூன்று பாகங்களாக பிரிந்திருந்தது. மேல் பகுதி\பாகம் வடக்கு நோக்கி பயணித்து அட்சன் குடாவில் கலந்தது.
நடு பகுதியும் கீழ் பகுதியும் கிழக்கு முகமாக பாய்ந்தன. உலகம் பனி ஊழியால் முழுவதும் சூழப்பட்டிருந்த போது 15,000 ஆண்டுகளுக்கு முன் தென்கிழக்காக பாய்ந்து மிசிசிப்பி ஆற்றுடன் கலந்தது. அக்காலத்திலேயே மூன்று பாகங்களாக அல்லாமல் இது ஒரே ஆறாக மாறியது. மேற்கு மாண்டானாவில் முன்பு மிசௌரி வடக்கு நோக்கி பாய்ந்து பியர் பா மலைத்தொடருக்கு அருகில் கிழக்கு நோக்கி திரும்பியதாக கருதுகிறார்கள். நீலக்கல் மேற்கு மாண்டானாவில் சில இடங்களில் மிசௌரியின் கரைகளில் கிடைக்கிறது.  
கண்டங்களின் பனிப்பாளங்களால் மிசௌரியும் அதன் துணையாறுகளும் திருப்பி விடப்பட்டன, அது பல பெரிய ஏரித்தொகுப்புகளை உருவாக்கியது. ஏரிகளின் நீர் மட்டம் உயர்ந்த போது ஏரிகளின் வளிம்பில் உள்ள நீர் கசிந்து அது ஓடைகளாக மாறியது.பயன்பாட்டில் இல்லாத அவைகளின் நீளம் கிட்டதட்ட 100 மைல்களாகும். பனிப்பாறைகள் சுருங்கிய போது மிசௌரியானது பியர்பாவின் தெற்கு பக்கமாகவும் மில்கி ஆற்றின் கீழ் புறுதமாகவும் ஓடத்தொடங்கியது.  
மிசௌரிக்கு **பெரும் சேறு** என்ற பட்டப்பெயர் உண்டு. நிறைய வண்டலை மிசௌரி கொண்டுள்ளதால் இப்பெயர். வட அமெரிக்க ஆறுகளில் அதிக வண்டலை கொண்டுள்ளதில் மிசௌரியும் அடக்கம். பல முன்னேற்றங்கள் மிசௌரியில் ஏற்படும் முன்பு ஆண்டுக்கு 175-350 மில்லியன் டன் வண்டலை கழிமுகத்துக்கு கொண்டு வரும்.
அணைகளும் கால்வாய்களும் கட்டப்பட்டதால் இதில் சேரும் வண்டலின் அளவு 20-25 மில்லியன் டன்னாக குறைந்து விட்டது.
# மிசோரி ஆறு

## முதல் குடியேற்றம்

தொல்பொருள் ஆய்வுத்துறையின் கணக்குப்பட்டி 10,000 – 12,000 ஆண்டுகளுக்கு முன் முதன் முதலாக மனிதன் மிசௌரி படுகைக்கு வந்துள்ளான்.
பனி ஊழிக்காலத்துக்கு பின்பு பெரிங் பாலத்தின் வழியாக அமெரிக்காவிற்கு ஆசியா கண்டத்திலிருந்து மனிதன் அதிக அளவில் குடிபெயர்ந்தான். பல நூற்றாண்டுகளாக மிசௌரி குடியேற்றத்துக்கு முதன்மை பாதையாக இருந்துள்ளது. பல குடியேற்ற குழுக்கள் மிசௌரியை தாண்டி ஒகையோ பள்ளத்தாக்கிலும் கீழ் மிசிசிப்பி பள்ளத்தாக்கிலும் குடியேறின. மலை உருவாக்குபவர் போன்ற பல குழுக்கள் மிசௌரியிலேயே தங்கிவிட்டன.  
மிசௌரி கரையில் வாழ்ந்த அமெரிக்க தொல்குடிகளுக்கு தேவைக்கு அதிகளவிலேயே உணவும் குடிநீரும் கிடைத்தது. அமெரிக்க பெரு சமவெளியில் வ்வசை போகும் அமெரிக்க காட்டெருமைகள் உள்பட பல வித விலங்குகள் வசித்தன. அவைகளை வேட்டையாடுவதன் மூலம் உணவும் அவற்றின் தோல் ஆடைகளாகவும் தொல்குடிகளுக்கு பயன்பட்டன. இந்த விலங்குகள் பின்னாளில் ஐரோப்பிய காலனிவாதிகளால் கொன்றழிக்கப்பட்டன. ஆற்றுப்பகுதிகளில் மூலிகைகும் ஏராளமான மற்ற பயிர்களும் கிடைத்தன. எழுதும் முறை அறியாததால் தொல்குடிகள் எதையும் எழுதிவைக்கவில்லை. ஐரோப்பியர்களே இப்பகுதியில் பல தொல்குடி இனக்குழுக்கள் இருந்ததாக எழுதி வைத்துள்ளார்கள்.  
ஐரோப்பியர்களின் வருகைக்கு முன்பு மிசௌரி வணிகத்தும் போக்குவரத்துக்கும் பெருமளவில் பயன்பட்டு வந்ததுடன் பல்வேறு இனக்குழுக்களுக்கு எல்லையாகவும் இருந்தது. பல்வேறு இனக்குழுக்கள் கோடை காலத்தில் ஓரிடத்திலும் பனி காலத்தில் ஓரிடத்திலும் என்று மாறி மாறி கூடாரம் அமைத்து தங்கினார்கள். எப்படியிருந்த போதும் மிசௌரியே அவர்களின் வளத்துக்கு காரணமாக இருந்தது. தொல்குடிகளின் மிசௌரியோரம் உள்ள சிற்றூர்கள் ஆரம்பகால பிரெஞ்சு மற்றும் பிரித்தானிய தோல் வணிகர்களின் சந்தையாக பயன்பட்டன. காட்டுவாழ் ஐரோப்பியர்க்ளால் தொல்குடிகளுக்கு குதிரை அறிமுகமானதும் குதிரை பயன்பாடு தொல்குடிகளின் வாழ்க்கையில் விரைவான மாற்றத்தை ஏற்படுத்தியது. குதிரையால் அவர்களால் நெடுந்தொலைவு பயணப்பட முடிந்தது, வேட்டைக்கும் வணிகத்துக்கும் தொடர்புக்கும் பயன்பட்டது.  
அமெரிக்க பெரும் சமவெளியிலும் ஒகையோ சமவெளியிலும் சூழல் பாதிப்பை ஏற்படுத்தக்கூடிய பைசன் எனப்படும் அமெரிக்க காட்டெருமைகள் பல மில்லியன் கணக்கில் மிசௌரி படுகைகளில் சுற்றித்திரிந்தன. பெரும்பாலான அமெரிக்க தொல்குடிகள் பைசனையே உணவுக்கு பெரும் ஆதாரமாக கொண்டிருந்தார்கள் மேலும் பைசனின் கொம்பும் எழும்பும் வீட்டில் பல பயன்பாடுகளை கொண்டிருந்தது. தொல்குடிகள் மிசௌரியின் கரையோர புல்வெளிகளை கட்டுப்படுத்தப்பட்ட முறையில் எரிக்கும் நிகழ்வு பைசன்களுக்கும் உதவியது. ஐரோப்பியர்களின் வருகையால் அமெரிக்க தொல்குடிகளுடன் பைசன்களின் எண்ணிக்கையும் விரைவா குறைந்தது. காலனி ஆட்களின் விளையாட்டுக்காக நடந்த பெரும் வேட்டையால் மிசிசிப்பிக்கு கிழபுறம் பைசன்கள் ஒன்று கூட இல்லாமல் 1833ஆம் ஆண்டுக்குள் அழிக்கப்பட்டன, மிசௌரி படுகையில் இருந்தவைகளும் பல நூறாக குறைக்கப்பட்டன. அமெரிக்க தொல்குடிகள் ஐரோப்பியர்களின் வருகையால் அம்மை போன்ற பல புதிய நோய்களுக்கு ஆளாயினர். புதிய நோய்களுக்கு எதிப்ப்பு சக்தி இல்லாத்தால் அவர்களில் பலர் இறந்தனர். உணவு ஆதாரம் அழிக்கப்படுவதாலும் புதிய நோய்கள் பரவுவதாலும் பெரும்பாலோஓர் வேறு இடங்களுக்கு குடிபெயர்தனர் பலர் துப்பாக்கி முனையில் வேறு இடங்களுக்கு போக கட்டாயப்படுத்தப்பட்டனர். .
# மிசோரி ஆறு

## அமெரிக்காவின் எல்லை

18ஆம் நூற்றாண்டின் ஆரம்பத்தில் மென்மயிர்களையுடைய நீர்நாயையும் நீரெலியையும் கண்டறியும் நோக்கில் வடக்கு மிசௌரியின் வடிநிலத்தில் தோல் வியாபாரிகள் உள்நுழைந்தார்கள். இவைகளின் மென்மயிர் தோலினால் அவ்வகை தோல் வியாபாரம் வட அமெரிக்காவில் அதிகரித்தது. லுயிசு & வில்லியம் கிளார்க்கின் மிசௌரி பற்றிய தேடுதல் மூலம் இந்த பகுதி ஆயிரக்கணக்கான வேட்டை விலங்குகளை உடையது என முதலில் அறிந்தார்கள். அவர்களின் நூல் ஆயிரக்கணக்கான நீர்நாயும் நீரெலியும் அமெரிக்கக் காட்டெருதுகளையும் வடமேற்கு பசிபிக்கும் மேல் மிசௌரியும் கொண்டிருப்பதாக குறிப்பிட்டது. 1807இல் மானுவேல் லிசா என்பவர் ஒருங்கிணைத்த தோல் வியாபாரிகளால் மென் மயிர் தோல் வியாபாரம் மிகுந்த வளர்ச்சியை மேல் மிசௌரி பகுதியில் அடைந்தது.லிசாவும் அவரது குழுவும் மேல் மிசௌரி & மஞ்சப்பாறை பகுதியில் அமெரிக்க தொல்குடிகளிடம் பண்டமாற்று முறையில் மென் மயிர் தோல்களை பெற்றார்கள். தெற்கு மாண்டேனாவில் தோல் வணிகத்திற்காக மஞ்சப்பாறையும் அதன் துணையாறு பெரும்கொம்பும் சேருமிடத்தில் கோட்டை கட்டினார்கள். 1807இன் பிற்பகுதியில் கட்டப்பட்ட இக்கோட்டை போர்ட் ரேமண்டு என அழைக்கப்பட்டது. வடமேற்கு பசிபிக்கில் மிசௌரி போல் அல்லாமல் அட்சன் வளைகுடா போன்ற பெரும் வணிக நிறுவனங்கள் ஐரோப்பியர்களையே மென்தோலுக்காக விலங்குகளை வேட்டையாட வைத்தார்கள். மிசௌரியானது நெப்ராசுக்காவில் நுழையும் இடத்தில் போர்ட் லிசா கட்டப்பட்டது. செயிண்ட் லூயிசில் லிசா சிலருடன் இணைந்து மென்மயிர்தோல் நிறுவனத்தை ஆரம்பித்தார்.1824இல் அமெரிக்க மென்மயிர்தோல் நிறுவனம் போர்ட் யூனியன் என்பதை மிசௌரியும் மஞ்சப்பாறையும் கூடுமிடத்தில் அமைத்தது. போர்ட் யூனியனே பின் மென்மயிர்தோல் வணிகத்து்கு முதன்மையான இடமாகாக மேல் மிசௌரியில் திகழ்ந்தது.  
19ஆம் நூற்றாண்டில் ராக்கி மலைத்தொடரின் இரு புற சரிவிலும் மென்மயிர்தோல் எடுக்கப்பட்டது. மென்மயிர்தோல் எடுக்க மிசௌரியும் கொலராடோ கொலம்பியா ஆர்கன்சாசு போன்ற அதன் அண்டை பெரு ஆற்றுப்படுகைகளும் பயன்பட்டன. பெறப்பட்ட ஆயிரக்கான மென்மயிர்தோலை கொண்டு செல்ல கப்பல் தேவைப்பட்டது. இதுவே மிசௌரியில் ஆற்று போக்குவரத்து தொடங்க சிறப்பு காரணமாக அமைந்தது.  
மென்மைக்காக துணிகளில் பட்டு சேர்ப்பது அதிகரித்ததால் 1830 வாக்கில் மென்மயிர்தோல் வணிகம் சரிவை சந்தித்தது. கட்டுப்பாடற்ற வேட்டையால் அச்சமயம் நீரெலிக்ளும் குறைந்து விட்டது. மேலும் தொல்குடிகள் அடிக்கடி வணிக மையங்களை தாக்கியதும் மென்மயிர்தோல் நிறுவனங்களின் ஊழியர்களுக்கு ஆபத்தாக இருந்தது. சில இடங்ளில் 1840 வரை இத்தொழில் சிறப்பாக நடைபெற்றது. 1850இல் பெரும் சமவெளியில் இத்தொழில் முற்றாக அழிந்தது. இத்தொழில் பின்பு மிசிசிப்பி சமவெளிக்கும் நடு கனடாவுக்கும் நகர்ந்தன. செழிப்பாக இருந்த இத்தொழில் மிசௌரியில் அழிந்தாலும் இதன் சுவடுகளே பின்னாளில் மேற்கு அமெரிக்காவிற்கு திறப்பாக அமைந்தது.
# மிசோரி ஆறு

## நீர்வழி

மிசௌரியில் படகு போக்குவரத்து ஐரோப்பியர் வருகைக்கு முன்பே ஆயிரம் ஆண்டுகளாக இருந்து வந்தது. ஐரோப்பியர்கள் முதலில் சிறு மர படகுகளை பயன்படுத்தினர் பின் பெரிய படகுகளை பயன்படுத்தினர். மிசௌரியில் முதல் நீராவிக்கப்பல் **இண்டிபென்டெண்சு** செயிண்ட் லூயிசுக்கும் கீடசுவில் (மிசௌரி) இக்கும் இடையே 1819இல் ஓடத்தொடங்கியது. 1830இல் கான்சசு நகருக்கும் செயிண்ட் லூயிசுக்கும் இடையே சரக்கு கப்பல் போக்குவரத்து தொடங்கியது. சில கப்பல்கள் கான்சசை தாண்டியும் சென்றன. வெசுடர்ன் இன்சினியர், யெல்லோஇசுடோன் போன்ற மிகச்சில நீராவிபடகுகள் கிழக்கு மாண்டேனா வரை சென்றன.  
19ஆம் நூற்றாண்டில் மாண்டேனா முதல் செயிண்ட் லூயிசு வரை மிசௌரியின் முழு நீளத்துக்கும் நீராவிபடகு, மரப்படகு போக்குவரத்து இருந்தது. அப்படகுகளின் வழியே மென்மயிர் தோல்கள் அனுப்பப்பட்டன.  
படகு போக்குவரத்து தொழில் சிறப்பாக நடந்தாலும் பாதுகாப்பு இல்லாமல் இருந்தது, மிசௌரி நிறைய வண்டலை கொண்டு கலங்கிய நீரை கொண்டிருந்ததால் படகில் இருந்தவர்களால் ஆற்றின் ஆழத்தை பார்க்க முடியாமல் கிட்டதட்ட 300 படகுகள் வண்டல் மேடுகளில் மோதி உடைந்தன. இத்தகைய ஆபத்துகளால் மிசௌரியில் ஓடும் படகுகளின் ஆயுள் குறைவாக இருந்தது. கண்டம் கடக்கும் இருப்புப்பாதையும் வட பசிப்பிக் இருப்புப்பாதையும் வந்ததால் நீராவிப்படகுகளில் பயணம் செய்வோர் எண்ணிக்கை மெதுவாக குறைந்தது. 1890 களில் நீராவிப்படகு போக்குவரத்து பயணிகள் இல்லாததால் நின்றுபோனது. வேளாண் பொருட்களையும் சுரங்க பொருட்களையும் குறைந்த செலவில் கொண்டு சென்றதால் 20ஆம் நூற்றாண்டில் படகு போக்குவரத்து மீண்டது.
# மிசோரி ஆறு

## நீர்வழி

### இசூ நகரை கடந்த பின்

20ஆம் நூற்றாண்டு தொடக்கம் முதல் படகு போக்குவரத்துக்காக மிசௌரியின் இயல்பான தடத்தில் 32% நேராக்கப்பட்டது. இதற்காக மிசௌரி தடுப்பணைகளும் லெவ்வி எனப்படும் கால்வாய்களும் பயன்படுத்தப்பட்டது.  
அணைகளை மிசௌரியின் குறுக்கே கட்டி நீர்வழிக்கு உதவுவது என்பது இருபதாம் நூற்றாண்டின் நடுவில் வந்த பிக்-சோலன் திட்டம் ஆகும். பெரிய அணைகளால் மிசௌரியில் ஆண்டு முழுவதும் படகு செல்லும் அளவுக்கான நீரோட்டம் இருக்கும் படி பார்த்துக்கொள்ளப்பட்டது. பனி உருகி வரும் நீரில் பெரும்பகுதி அவ்வணைகளில் சேமிக்கப்பட்டது. இவ்வணைகளால் வறட்சி தடுக்கப்பட்ட போதும் 1993, 2011 ஆகிய ஆண்டுகளில் ஏற்பட்ட பெரும் வெள்ளத்தை கட்டுப்படுத்த இயலவில்லை.  
1945இல் இராணுவ பொறியாளர் அணி மிசௌரி நீர்வழி & கரைகளை மேம்படுத்தும் திட்டத்தில் ஆற்றின் அகலத்தை நிரந்தரமாக 300 அடி ஆக்கவும் ஆழத்தை 9 அடி ஆக்கவும் திட்டமிட்டது. இன்றும் செயல்பாட்டில் உள்ள அத்திட்டத்தின் ஒரு பகுதியாக இசூ நகர் முதல் செயிண்ட் லூயிசு நகர்வரை உள்ள ஆறு பாறைகளால் ஆன அகழியால் நீரோட்டம் கட்டுபடுத்தப்படுகிறது. அகழிகள் வண்டல் சேருவதை தடுப்பதுடன் ஆற்றின் சீரற்ற ஓரங்களை (அகலம்) வெட்டியோ மூடியோ சீர்படுத்துகின்றன. எனினும் வண்டல் சேருவதை தடுக்கும் அவர்களின் முயற்சி முற்றிலும் பயன் தரவில்லை, 2006இல் அமெரிக்க கடலோர பாதுகாப்பு படையின் பல படகுகள் வண்டலால் தரை த்ட்டின.  
மிசௌரியில் ஆண்டுக்கு 15 மில்லியன் டன் பொருட்கள் சென்றதாக 1929 இல் மிசௌரி நீர்வழி ஆணையம் கூறியது. ஆனால் 1994 முதல் 2004 வரை ஆண்டுக்கு 683,000 டன் பொருட்களே சென்றன. ஆனால் எடை கணக்கில் மிசௌரியிலேயே அமெரிக்க ஆறுகளின் படகு போக்குவரத்தில் 83% நடைபெறுகிறது. அதற்கு கீழ் உள்ளது கீழ் மிசௌரி என்றும் அழைக்கப்படுகிறது. கீழ் மிசௌரியில் நீர்மின் நிலைய அணைகள் இல்லை ஆனால் ஏராளமான தடுப்பு அணைகள் உள்ளன. அது 12 அடி ஆழமான 200 அடி அகலமுள்ள அகழியில் ஆற்றின் நீரை படகு போக்குவரத்திற்காக திருப்புகிறது.
# மிசோரி ஆறு

## நீர்வழி

### போக்குவரத்து குறைதல்

1960இலிருந்தே மிசௌரியில் படகு போக்குவரத்து குறைந்து அதில் எடுத்துச்செல்லப்படும் பொருட்களின் எடையும் குறைந்து வந்தது. 1960இல் அமெரிக்க இராணுவ பொறியாளர் அணி 2000ஆம் ஆண்டில் 12 மில்லியன் டன் பொருட்கள் மிசௌரி படகு போக்குவரத்தில் செல்லும் என கணித்தது. ஆனால் அதற்கு மாறாக 1977இல் 3.3 மில்லியன் டன்னாக இருந்தது 2000இல் 1.3 மில்லியன் டன்னாக குறைந்தது.  
குறிப்பாக வேளாண் பொருட்கள் கொண்டு செல்வது பெருமளவில் குறைந்தது. மிசௌரி மூலம் நீர்பாசனம் பெற்று செயலுக்கு வரக்கூடிய விவசாய நிலங்களில் மிகச்சிறிதறவே செயல்பாட்டுக்கு கொண்டு வரப்பட்டிருந்ததும் ஒரு காரணமாகும்.  
இருப்தொன்றாம் நூற்றாண்டின் தொடக்கத்தில் ஏற்பட்ட வறட்சியும் பெருகிவிட்ட இருப்புப்பாதை போன்ற போக்குவரத்து வசதிகளும் பொறியாளர் அணி மிசௌரியின் நீர்வழியை ஒழுங்காக பராமரிக்காததும் மிசௌரியின் படகு தொழில் நசிய காரணமாகின. நீர்வழியாக பொருட்களை கொண்டு சென்றால் போக்குவரத்து செலவு குறைவு என்பதாலும் இருப்பாதைகளில் அதிகளவில் பல பொருட்கள்செல்வதாலும் படகு தொழிலை மேம்படுத்த தற்போது முயற்சிகள் எடுக்கப்பட்டு வருகின்றன.  
வறட்சி நீங்கிய பின் 2010இல் 334,000 டன் பொருட்கள் மிசௌரியில் கையாளப்பட்டன. இது 2000 இக்கு பின் ஏற்பட்ட குறிப்பிடத்தக்க வளர்ச்சியாகும். ஆனால் 2011இல் ஏற்பட்ட வெள்ளத்தினால் பெரும்பகுதி மூடப்பட்டது இதனால் அடுத்த ஆண்டு மேலும் படகு தொழில் வளரும் என்று எதிர்பார்க்கப் பட்ட நம்பிக்கை தகர்ந்தது.
# மிசோரி ஆறு

## சூழியல்

ஆயிரக்கணக்கான சதுர மைல் பரப்பு கொண்ட மிசௌரி படுகையில் பல்லாயிரம் ஆண்டுகளாக பல வகையான தாவரங்களும் விலங்குகளும் வாழ்ந்துவருகின்றன. பல்லுயிர் பெருக்கம் கடுங்குளிர் நிலவும் மிசௌரி தொடங்கும் மான்டேனாவை விட அதிக ஈரப்பதமுடைய சமவெளியில் அதிகமாகும். 20ஆம் நூற்றாண்டின் நடுவிலிருந்து மிசௌரியின் கரையோரம் பஞ்சு மரம் முதலிய பல வகையான மரங்கள் அதிகம் உள்ளன. மிசௌரி நிறைய மீன் இனங்களை கொண்டிருக்காவிட்டாலும் 300 வகையான பறவையினங்களுக்கு ஆதாரமாக உள்ளது. மீன் இனங்கள் 150 இதில் உள்ளன. மிசௌரியின் கரை பல பாலூட்டிகளுக்கும் மீன் இனங்களுக்கும் துணையாய் உள்ளது. உலகளாவிய இயற்கைக்கான நிதியம் மிசௌரியை மூன்று சூழ்மண்டலங்களாக பிரித்துள்ளது. மேல்மிசௌரி சூழ் நிலைத் தொகுப்பு கேல்வின்சு பாயிண்டு அணைக்கு மேல் உள்ளது. அதற்கு கீழ் மிசௌரியின் நுழைவாயில் வரை உள்ளது கீழ்மிசௌரி சூழ் நிலைத் தொகுப்பு. கேன்சசு ஆறு கலக்கும் இடத்திலிருந்து நுழைவாயில் வரை உள்ள மிசௌரியின் தெற்கு பக்கம் நடு புல்வெளி சூழ் நிலைத் தொகுப்பு ஆகும். மூன்று சூழ் நிலைத் தொகுப்புகளில் நடு புல்வெளி சூழ் நிலைத் தொகுப்பிலேயே பலவிதமான பறவைகளும் விலங்குகளும் அதிகமுள்ளன.  
19ஆம் நூற்றாண்டின் தொடக்கத்தில் படகு தொழிலும் தொழிற்சாலைகள் அதிகம் வந்ததாலும் மிசௌரியின் நீர் கடுமையாக மாசுபட்டது. மிசௌரி படுகையின் தாவரங்கள் விலங்குகளின் இயற்கை வாழிடங்கள் அழிக்கப்பட்டு விவசாய நிலங்கள் உருவாக்கப்பட்டன. விவசாய நிலங்களில் பயன்படுத்தப்படும் உரங்கள் மழை போன்றவற்றால் மிசௌரியில் கலப்பதால் நைட்ரசன் முதலியவை தேவையான அளவைவிட மிக அதிகமாக கலந்து பெரும் கேடை விளைவிக்கின்றன. லெவி போன்ற கால்வாய்கள் ஆற்றின் ஓரம் கட்டப்படுவதாலும் தடுப்பு அணைகளும் அணைகளும் கட்டப்படுவதாலும் மிசௌரியின் இயற்கை ஓட்டம் தடைபடுகிறது. ஆற்றின் கடைமடை பகுதிகளில் வண்டல் சேருவது தடுக்கப்படுகிறது. வண்டல் சேருவது பெருமளவில் குறைந்ததால் சில பறவைகளும் மீன் இனங்களும் மறைந்துவிட்டன.
# மிசோரி ஆறு

## பொழுதுபோக்கு

பல அணைகளையும் ஆறுகளையும் கொண்டுள்ள மிசௌரி படுகையில் பொழுதுபோக்கிற்காகவும் நிலம் ஒதுக்கப்பட்டுள்ளது. 1960இல் 10 மில்லியன் மணி நேரத்தை பொழுதுபோக்கிற்காக சுற்றுலாவாசிகள் பயன்படுத்தினர் அது 1990இல் 60 மில்லியன் மணி நேரங்களாக அதிகரித்தது.  
3,700 மைல் நீளமுடைய லிவிசு-கிளார்க்கு தேசிய வரலாற்று சிறப்புமிக்க தடம் 11 மாநிலங்கள் வழியாக செல்வதுடன் மிசௌரியின் நுழைவாயிலிருந்து அது உற்பத்தியாகும் இடம் வரை செல்லுகிறது. இத்தடம் மிசௌரியை மட்டுமல்லாது மிசிசிப்பி, கொலம்பியா ஆற்றின் சில பகுதிகளையும் தொட்டு செல்கிறது. 100 வரலாற்று சிறப்புமிக்க இடங்கள் இதன் தடத்தில் உள்ளன.. போர்ட் ராண்டால் முதல் காவின்சு பாயிண்ட் அணை வரையுள்ள 95 மைல் நீள மிசௌரி பொழுதுபோக்கிற்காக மட்டும் பயன்படுத்த ஒதுக்கப்பட்டுள்ளது.
# மூலிகம்

வேதியியலில், **மூலிகம்** (*Radical*) அல்லது **கட்டுறாத மூலிகம்** (*Free Radical*) என்பது சோடியாக்கப்படாத வலுவளவு எதிர்மின்னியைக் கொண்டுள்ள அணு, மூலக்கூறு அல்லது அயனி ஆகும். சோடியாக்கப்படா எதிர்மின்னிகள் இருப்பதால் பெரும்பாலான கட்டுறா மூலிகங்கள் உயர் வேதித் தாக்குதிறன் கொண்டவை. பெரும்பாலான கட்டுறா மூலிகங்கள் தன்னிச்சையாக இருபகுதியங்களாகிக் கொள்ளும். பெரும்பாலான கரிம மூலிகங்களின் ஆயுட்காலம் மிகக்குறைவாகும்.  
கட்டுறாத மூலிகத்திற்கான எடுத்துக்காட்டாக, ஒட்சிசன் அணுவில் சோடியாக்கப்படாத ஓர் எதிர்மின்னியைக் கொண்டுள்ள ஐதரொட்சைல் மூலிகத்தை (HO•) எடுத்துக்கொள்ளலாம்.  
தாழ்த்தல்-ஏற்றத் தாக்கங்கள், அயனியாக்கும் கதிர்ப்பு, வெப்பம், மின்னிறக்கங்கள், மின்பகுப்பு போன்ற செய்முறைகளின்போது மூலிகங்கள் உருவாக்கப்படுவதுண்டு. பெரும்பாலான வேதித் தாக்கங்களில் மூலிகங்கள் இடைநிலைகளாகச் செயற்படுவதால், சமப்படுத்திய சமன்பாடுகளில் இவை இடம்பெறுவது குறைவு.  
தகனம், வளிமண்டல வேதியியல், பல்பகுதியாக்கம், மின்ம வேதியியல், உயிர்வேதியியல் போன்ற பல்வேறு வேதிச் செயன்முறைகளில் கட்டுறா மூலிகங்கள் பங்குபற்றுகின்றன. உயரினங்களில், கட்டுறா மூலிகங்களான சுப்பரொட்சைட்டும் நைத்திரிக்கு ஒட்சைட்டும் குருதி அழுத்தம் உட்படப் பல்வேறு செயற்பாடுகளைக் கட்டுப்படுத்துகின்றன.
# மூலிகம்

## வேதித் தாக்கங்களில்

வேதிச் சமன்பாடுகளில், அணுக் குறியீட்டுக்கோ மூலக்கூற்று வாய்பாட்டுக்கோ வலப்பக்கத்தில் ஒரு புள்ளியை இடுவதன் மூலம் கட்டுறா மூலிகங்கள் பொதுவாக அடையாளப்படுத்தப்படுகின்றன.  
:<math>\mathrm{Cl}_2 \; \xrightarrow{UV} \; {\mathrm{Cl} \cdot} + {\mathrm{Cl} \cdot}</math>
:*குளோரின் வளிமமானது புறவூதாக் கதிர்களின் முன்னிலையில் குளோரின் அணு மூலிகங்களாகப் பிரிகையடையும். இம்முறை அற்கேன்களைக் குளோரினேற்றப் பயன்படுத்தப்படுகின்றது*.  
மூலிகத் தாக்கப் பொறிமுறைகளில் தனி எதிர்மின்னிகளின் நகர்வைக் காட்ட ஒருதலை அம்புக்குறிகள் பயன்படுத்தப்படும்:
# மூலிகம்

## உருவாக்கம்

மூலிகங்களைத் தோற்றுவிப்பதற்கு, சமப்பகுப்பின் மூலம் பங்கீட்டுவலுப் பிணைப்புகளை உடைக்க வேண்டிய தேவை இருக்கலாம். கூடிய ஆற்றல் இதற்குத் தேவைப்படும். Δ*H*° என்ற குறியீட்டின் மூலம் இச்சமப்பகுப்புப் பிணைப்புப் பிரிகை ஆற்றல்கள் குறித்துக்காட்டப்படும். எடுத்துக்காட்டாக, H<sub>2</sub> ஐ 2H• ஆகப் பிரிகையடையச் செய்வதற்கு Δ*H*° = +435 kJ**·**mol தேவைப்படும். அதேவேளை, Cl<sub>2</sub> ஐ 2Cl• ஆகப் பிரிகையடையச் செயவதற்கு Δ*H*° = +243 kJ**·**mol தேவைப்படும்.
# மூலிகம்

## பல்பகுதியாக்கம்

பெரும்பாலான பல்பகுதியாக்கத் தாக்கங்களில் கட்டுறா மூலிகங்களும் பங்குபற்றுகின்றன. பெரும்பாலான நெகிழிகளும் மிளிரிகளும் மூலிகப் பல்பகுதியாக்கத்தின் மூலம் உருவாக்கப்படுகின்றன.
# மூலிகம்

## வளிமண்டல மூலிகங்கள்

கீழ் வளிமண்டலத்தில் கூடுதலாக உள்ள மூலிகம், மூலக்கூற்று ஈரொட்சிசன் ஆகும். கீழ் வளிமண்டலத்தில், நைதரசன் ஈரொட்சைட்டின் ஒளிப்பகுப்பின் மூலம் ஒட்சிசன் அணுவும் நைத்திரிக்கு ஒட்சைட்டும் உருவாக்கப்படுகின்றன. இச்செயன்முறை புகைப்பனி உருவாக்கத்திற்குக் காரணமாக அமைகின்றது. இதே போல, ஓசோனின் ஒளிப்பகுப்பு, அருட்டிய ஒட்சிசன் அணுவைத் தோற்றுவிக்கும்.  
:<chem>{NO2} ->[h \nu] {NO} + {O}</chem>
:<chem>{O} + {O2} -> {O3}</chem>
:<chem>{NO2} + {O2} ->[h \nu] {NO} + {O3}</chem>
:<chem>{NO} + {O3} -> {NO2} + {O2}</chem>  
மேல் வளிமண்டலத்தில், ஞாயிற்றுப் புறவூதாக் கதிர்ப்பின் முன்னிலையில், குளோரோபுளோரோகாபன்கள், குளோரின் மூலிகத்தைத் தோற்றுவிக்கும். இது ஓசோனை ஒட்சிசனாக மாற்றும் தாக்கத்தை ஊக்குவிப்பதால், ஓசோன் படைத் தேய்வுக்குக் காரணமாக அமைகின்றது. இதன் காரணமாக, குளிர் பதனூட்டிகளில் குளோரோபுளோரோகாபன்களின் பயன்பாடு வரையறுக்கப்பட்டுள்ளது.  
:<chem>{CFCS} ->[h \nu] {Cl.}</chem>|
:<chem>{Cl.} + {O3} -> {ClO.} + {O2}</chem>
:<chem>{O3} ->[h \nu] {O} + {O2}</chem>
:<chem>{O} + {ClO.} -> {Cl.} + {O2}</chem>
:<chem>{2O3} ->[h \nu] 3O2</chem>
# மூலிகம்

## வரலாறு

20 ஆம் நூற்றாண்டின் இறுதி பிற்பகுதி வரை, பெரிய மூலக்கூறுகளின் பகுதியாகவோ சொந்த மூலக்கூறாகவோ எவ்வாறிருப்பினும், மெத்தைல் கூட்டம், காபொட்சைல் போன்ற பிணைக்கப்பட்ட அணுக்கூட்டங்களைக் குறிக்க, மூலிகம் என்ற சொல் பயன்படுத்தப்பட்டது. அண்மைய பெயரீட்டு முறைகளின்படி, பெரிய மூலக்கூற்றின் பகுதியானது, தொழிற்பாட்டுக் கூட்டம் அல்லது பதிலி என அழைக்கப்படுகின்றது. மூலிகம் என்பது கட்டுறாதவற்றையே குறிக்கின்றது.  
முதலில் கண்டறியப்பட்ட கட்டுறாத கரிம மூலிகம் முப்பீனைல் மெத்தைல் மூலிகம் ஆகும். இது 1900 ஆம் ஆண்டு மோசசு கோம்பேகால் கண்டறியப்பட்டது.
# மூலிகம்

## இதனையும் பார்க்க

- எதிர்மின்னி இரட்டை
# போன்டஸின் ஆறாவது மித்ரிடேட்ஸ்

**ஆறாவது மித்ரிடேட்ஸ்** அல்லது **பேரரசர் ஆறாவது மித்ரிடேட்ஸ்** எனவும் அறியப்படும் இவர், போன்டஸ் ராஜ்ஜியம் மற்றும் வட அனாடொலியா பகுதியில் உள்ள சிறிய ஆர்மேனியா பகுதிக்கும் (இன்றைய துருக்கி) அரசராக கி.மு. 120 முதல் 63 வரை இருந்தார். **பேரரசர் மித்ரிடேட்ஸ்** அன்றைய ரோமானிய பேரரசின் வலிமைமிகுந்த மற்றும் வெற்றிகரமான எதிரியாக இன்றளவும் அறியப்படுகிறார். ரோமானிய பேரரசின் மூன்று பெரும் தளபதிகளான லூசியஸ் கொர்னீலியஸ் சுல்லா, லூசியஸ் லிசினியஸ் லுகுல்லஸ் மற்றும் கென்னியஸ் பாம்பீயஸ் மக்னஸ் ஆகியோருடன் மித்ரிடேட்டிக் போர்களில் போரிட்டவர் **பேரரசர் மித்ரிடேட்ஸ்**.அவர் போன்டஸ் ராஜ்ஜியத்தின் மிகப்பெரிய ஆட்சியாளராய் அழைக்கப்படுகிறார்.
# போன்டஸின் ஆறாவது மித்ரிடேட்ஸ்

## குடும்பம் மற்றும் ஆரம்ப வாழ்க்கை

பேரரசர் மித்ரிடேட்ஸ் பாரசீக மற்றும் கிரேக்க வம்சாவளியைச் சேர்ந்த ஒரு இளவரசர் ஆவார். பாரசீக அரசர்களான மகா சைரஸ், மகா டரியஸ் மற்றும் மகா அலெக்சாந்தரின் தளபதிகளும் பின்னால் அரசர்களான முதலாம் ஆன்டிகோனஸ் மொனோஃப்டால்மஸ் மற்றும் முதலாம் செலூக்கஸ் நிக்காத்தர் ஆகியோரின் வம்சாவளியில் இருந்து வந்தவர் தான் பேரரசர் ஆறாவது மித்ரிடேட்ஸ்.மித்ரிடேட்ஸ் சினோப் பகுதியில் உள்ள பான்டிக் நகரில் பிறந்தார். அவர் போன்டஸ் ராஜ்யத்தில் வளர்க்கப்பட்டார். பேரரசர் ஆறாவது மித்ரிடேட்ஸ், ஐந்தாவது மித்ரிடேட்ஸ் மற்றும் ஆறாவது லாவோடிஸ் ஆகியோருக்கு முதல் மகனாகப் பிறந்தார். இவரது தந்தையான அரசர் ஐந்தாவது மித்ரிடேட்ஸ் போன்டஸ் ராஜ்ஜியத்தின் முன்னால் அரசராக இருந்த முதலாம் பார்னேஸஸ் மற்றும் அவரது மனைவியான நைஸா ஆகியொருக்கு மகனாகப் பிறந்தார். ஆறாவது மித்ரிடேட்ஸின் தாயான ஆறாவது லாவோடிஸ் ஒரு செலூசிட் இளவரசியாவார். இவர் செலூசிட் மன்னரான நான்காம் ஆண்டியோக்கஸ் எப்பிபேனஸ் மற்றும் அவரது மனைவியும் சகோதரியுமான நான்காம் லாவோடிஸ் ஆகியோரின் மகள் ஆவார்.  
ஐந்தாவது மித்ரிடேட்ஸ் சினோப்பில் சுமார் 120 கி.மு. வில் படுகொலை செய்யப்பட்டார். கொலைகாரர்கள் இவருக்கு விருந்தில் விஷம் கொடுத்து கொன்றனர். ஆறாவது மித்ரிடேட்ஸ், அவரது சகோதரரான மித்ரிடேட்ஸ் க்ரேஸ்டஸ் மற்றும் அவரது தாயான ஆறாவது லாவோடிஸ் தலைமையில் போண்டஸ் ராஜ்ஜியத்தில் கூட்டாட்சி நடைபெற்றது. ஆறாவது மித்ரிடேட்ஸ், அவரது சகோதரரான மித்ரிடேட்ஸ் க்ரேஸ்டஸ் இருவருக்கும் அரசாட்சி செய்யும் வயதில்லை என்பதால் அவர்களது தாய் ஆறாவது லாவோடிஸ் ஆட்சியின் அனைத்து அதிகாரத்தையும் தன் வசப்படுத்திக் கொண்டார். ஆறாவது லாவோடிஸின் ஆட்சி 120 கி.மு. முதல் 116 கி.மு. வரை இருந்தது. ஆறாவது லாவோடிஸ் ஆறாவது மித்ரிடேட்ஸை விட அவரது சகோதரரான மித்ரிடேட்ஸ் க்ரேஸ்டஸ்க்கே சாதகமாகயிருந்தார். இந்த ஆட்சியின் போது, ஆறாவது மித்ரிடேட்ஸ் தனது தாயின் சதித்திட்டத்திலிருந்து தப்பித்து மறைந்து சென்றார். கி.பி. 116 கி.மு. மற்றும் கி.மு. 113 ஆம் ஆண்டுகளுக்கு இடையில் போன்டஸுக்குத் ஆறாவது மித்ரிடேட்ஸ் திரும்பினார். அவர் தன்னை அரசனாக முடிசூட்டிக்கொண்டார். அவர் தனது தாயையும் சகோதரரையும் அரியணையில் இருந்து நீக்கி, இருவரையும் சிறைப்பிடித்து, போன்டஸின் ஒரே ஆட்சியாளரானார். லாவோடிஸ் VI இயற்கை காரணங்கள் காரணமாக சிறையிலேயே இறந்தார். மித்ரிடேட்ஸ் க்ரேஸ்டஸும் சிறையில் இறந்திருக்கலாம், அல்லது தேச துரோகத்திற்காக கொலை செய்யப்பட்டு இருக்கலாம் என வரலாற்று ஆசிரியர்கள் கணிக்கின்றனர். அரசரான ஆறாவது மித்ரிடேட்ஸ் தனது தாய்க்கும் சகோதர்க்கும் அரச மரியாதையுடன் இருதி சடங்குகளைச் செய்தார்.
# போன்டஸின் ஆறாவது மித்ரிடேட்ஸ்

## ஆரம்ப கால ஆட்சி

பேரரசர் மித்ரிடேட்ஸ் கறுப்பு கடல் மற்றும் அனடோலியாவில் தனது ஆதிக்க சக்தியை உருவாக்கும் நோக்கத்தை கொண்டிருந்தார். அவர் முதலில் கோல்கிஸ் எனும் பகுதியை வென்றார். கோல்கிஸ் என்பது கருப்புக் கடலின் கிழக்கில் இருந்த ஒரு பகுதி. இது கி.மு 164 க்கு முன்னர் ஒரு சுதந்திர ராஜ்ஜியமாக இருந்தது. பின்னர் இவர் போன்டிக்கின் புல்வெளிப்பகுதியில் தனது மேலாதிக்கத்தில் கொண்டுவருவதற்காக ஸ்கைத்தியன் அரசரான பலாகசுஸுடன் போரிட்டார்.
# போன்டஸின் ஆறாவது மித்ரிடேட்ஸ்

## மித்ரிடேடிக் போர்கள் மற்றும் மித்ரிடேட்ஸின் மரணம்

இப்போர்கள் பேரரசர் மித்ரிடேட்ஸ் ரோமானிய பேரரசுடன் சண்டையிட்ட மூன்றுப் பெரும் போர்களைக் குறிப்பிடுகிறது. இப்போர்களில் தான் ரோமானிய பேரரசின் மூன்று பெரும் தளபதிகளான லூசியஸ் கொர்னீலியஸ் சுல்லா, லூசியஸ் லிசினியஸ் லுகுல்லஸ் மற்றும் கென்னியஸ் பாம்பீயஸ் மக்னஸ் ஆகியோருடன் போரிட்டார் **பேரரசர் மித்ரிடேட்ஸ்**. முதல் மித்ரிடேடிக் போர் (88-84 கி.மு.) சேனட் எனப்படும் மந்திரிகளின் சபையின் போர் அறிவிப்புடன் தொடங்கியது.இந்தப் போர் ரோமானிய வெற்றியுடன், 85 கி.மு. இல் டார்டனோஸ் உடன்படிக்கையுடன் முடிந்தது. இரண்டாம் மித்ரிடேடிக் போரில் ரோமானிய படைகள் லூசியஸ் லிசினியஸ் முரேனாவைத் தளபதியாகக் கொண்டு போரிட்டது. இப்போரில் ரோமானிய தோல்வியிக்கு பின்னர் முடிவுக்கு வந்தது. மூன்றாவது போரில் லூசியஸ் லிசினியஸ் லுகுல்லஸும் அவருக்கு பின்னர் கென்னியஸ் பாம்பீயஸ் மக்னஸும் ரோமானிய படைக்கு தளபதிகளாக இருந்தனர். இந்தப் போரில் (63 கி.மு. இல்) ரோமானியர்கள் வெற்றியடைந்தனர். பேரரசர் மித்ரிடேட்ஸ் தோல்வியின் காரணாமாக தற்கொலை செய்துக்கொண்டார்.
# ஆல்ஃபிரடோ டி ஸ்டெபனோ

**ஆல்ஃபிரடோ டி ஸ்டெபனோ** (பிறப்பு 1926) அர்ஜென்டினா நாட்டைச் சேர்ந்த கால்பந்து விளையாட்டு வீரர் ஆவார். இவர் கால்பந்து மேலாளராகவும் பணியாற்றியுள்ளார். இவர் கால்பந்து விளையாட்டில் ஈடுபட்ட மிகச் சிறந்த வீரர்களில் ஒருவராக கருதப்படுகிறார். ரியல் மாட்ரிட் அணியுடன் படைத்த சாதனைகளால் அதிகமாக அறியப்படுகிறார். அந்த அணி 1950களில் ஸ்பெயின் நாட்டு கோப்பைகளிலும் ஐரோப்பிய அளவிலான கோப்பைகளிலும் அதிக ஆதிக்கம் செலுத்துவதற்கு இவர் முக்கிய காரணமாக இருந்தார். ரியல் மாட்ரிட் 1956 முதல் 1960 வரை தொடர்ந்து 5 ஐரோப்பிய கோப்பைகளை வென்றது. இவர் அந்த ஐந்து இறுதிப் போட்டி களிலும் பங்கேற்றது மட்டுமல்லாமல் அந்த ஐந்து போட்டிகளிலும் கோல்களை அடித்து சாதனை புரிந்தார். தொடர்ந்து ஐந்து இறுதிப்போட்டிகளில் கோல் அடித்த இவரது இச்சாதனை இன்னும் முறியடிக்கப்படாமல் இருக்கிறது. தேசிய அணிக்கான போட்டிகளில் பெரும்பாலும் இவர் ஸ்பெயின் அணிக்காக விளையாடி உள்ளார். மேலும் இவர் அர்ஜென்டினா மற்றும் கொலம்பியா தேசிய அணிகளுக்கும் விளையாடியுள்ளார். இவர் மிகவும் வலுவான உடலமைப்பைக் கொண்டு திறமைமிக்க ஆட்டத்தை வெளிப்படுத்தி முதல்நிலை வீரராக அணியில் விளையாடுவார். இதனால் இவர் பல கோல் சாதனைகளை நிகழ்த்தியுள்ளார். இவர் 1953 முதல் 1964 வரை ஸ்பெயின் நாட்டிலுள்ள போட்டிகளில் ஈடுபட்டு பல கோல்களை அடித்ததன் மூலம் கோல் பட்டியலில் ஆறாம் இடத்தில் உள்ளார். மற்றும் ரியல் மேட்ரிட் பட்டியலில் இவர் மூன்றாம் இடத்தில் உள்ளார். பிரான்ஸ் நாட்டு கால்பந்து பத்திரிக்கை அனைத்து கால்பந்து வீரர்களை கருத்தில் கொண்டு மிகச்சிறந்த வீரர்களுக்கான பட்டியலை தயார் செய்தது. அப்பட்டியலில் இவர் நான்காம் இடத்தை பெற்றார். ஐரோப்பிய சம்மேளனம் மற்றும் ரியல் மாட்ரிட் அணி இவரது பங்களிப்பை பாராட்டி கௌரவ தலைவர் பதவிகளை அளித்தன.
# ஆல்ஃபிரடோ டி ஸ்டெபனோ

## இளமைக்காலம்

டி ஸ்டெபனோ அர்ஜென்டினா நாட்டு தலை நகரான ப்யூனோஸ் எயர்ஸ் பகுதியில் 1926 ஆம் ஆண்டு இத்தாலிய நாட்டு தந்தைக்கும் அர்ஜென்டினா நாட்டை சேர்ந்த தாய்க்கும் மகனாகப் பிறந்தார். இவர் தனது 17 வயது முதல் கால்பந்து அணிக்காக விளையாட ஆரம்பித்தார். அர்ஜென்டினா நாட்டில் கால்பந்து வீரர்கள் போராட்டம் செய்த பொழுது அண்டை நாடான கொலம்பியா சென்று அங்குள்ள அணிக்காக கால்பந்து விளையாடினார். அர்ஜென்டினா மற்றும் கொலம்பிய நாட்டு அணிகளுக்கு 12 ஆண்டுகள் விளையாடி 6 கோப்பைகளை இவர் வென்றுள்ளார்.
# ஆல்ஃபிரடோ டி ஸ்டெபனோ

## ரியல் மாட்ரிட்

அதன்பிறகு ஸ்பெயின் நாட்டை சேர்ந்த ரியல் மாட்ரிட் அணிக்கு இவர் விளையாட ஆரம்பித்தார். அந்த அணியில் பல சாதனைகள் நிகழ்த்தினார். தொடர்ந்து 5 முறை ஐரோப்பிய கோப்பைகளை அந்த அணி வென்றது. குறிப்பாக 1960 நடந்த இறுதிப் போட்டியில் இவர் மூன்று கோல்கள் அடித்து சாதனை செய்தார். மிகச் சிறந்த ஐரோப்பிய வீரருக்கான வருடாந்திர விருதினை 1957 மற்றும் 1959 ஆகிய ஆண்டுகளில் இவர் பெற்றார்.
# ஆல்ஃபிரடோ டி ஸ்டெபனோ

## தேசிய அணிகள்

இவர் அர்ஜென்டினா தேசிய அணிக்காக 6 போட்டிகளில் விளையாடி 6 கோல் அடித்துள்ளார். 1947 ஆம் ஆண்டு நடந்த தென் அமெரிக்க கோப்பையை அர்ஜென்டினா அணி வெற்றி பெற துணை புரிந்தார். ஸ்பெயின் தேசிய அணிக்காக 31 போட்டிகளில் விளையாடி 23 கோல் அடித்துள்ளார். இருப்பினும் இவர் உலக கோப்பை போட்டிகளில் விளையாடியது இல்லை. 1950 மற்றும் 1954 நடந்த உலகக்கோப்பை போட்டிகளுக்கு பங்குபெற அர்ஜென்டினா அணி மறுத்துவிட்டது. பின்னர் இவர் ஸ்பெயின் நாட்டு குடியுரிமை பெற்று ஸ்பெயின் தேசிய அணிக்காக விளையாடினார். 1958 உலக கோப்பைக்கான தகுதி சுற்று போட்டிகளில் ஸ்பெயின் அணிக்காக விளையாடினார் ஆனால் அந்த அணியால் தகுதி பெற முடியவில்லை. அடுத்து 1962 உலக கோப்பை தகுதி சுற்று போட்டிகளில் சிறப்பாக செயல்பட்டு ஸ்பெயின் அணியை உலகக் கோப்பை போட்டிகளுக்கு தகுதி பெற செய்தார். ஆனால் காயம் காரணமாக இவரால் 1962 உலகக் கோப்பை போட்டிகளில் விளையாட முடியாமல் போனது.
# ஆல்ஃபிரடோ டி ஸ்டெபனோ

## வெனிசுலா நாட்டில் கடத்தல்

ரியல் மாட்ரிட் அணி 1963ஆம் ஆண்டு வெனிசுலா நாட்டிற்கு சுற்றுப் பயணம் சென்றது. அப்போது அங்குள்ள தீவிரவாத அமைப்பினால் இவர் துப்பாக்கி முனையில் கடத்தப்பட்டார். கடத்தலுக்கு காரணம் ஸ்பெயின் நாட்டு சர்வாதிகார அரசு அந்நாட்டிலுள்ள கம்யூனிஸ்ட் தலைவரை கொன்றது ஆகும். கடத்தப்பட்ட இரண்டு நாட்கள் பிறகு இவர் எந்த காயமும் இன்றி ஸ்பெயின் தூதரகம் அருகில் விடுவிக்கப்பட்டார். விடுதலையான பிறகு இவர் கடத்தல்காரர்கள் எந்த துன்புறுத்தலும் செய்யவில்லை என்று கூறினார். விடுதலை ஆன பிறகு பிரேசில் நாட்டு அணிக்கு எதிராக இவர் விளையாடினார் ரசிகர்கள் மிகுந்த ஆரவாரத்துடன் இவரை கண்டு களித்தனர். இவரது கடத்தல் பற்றிய சம்பவங்கள் 2005 ஆம் ஆண்டு ஒரு திரைப்படமாக தயாரிக்கப்பட்டது. அப்பொழுது வினோத விளம்பரம் நிகழ்வாக இவரையும் இவரது கடத்தல் காரரையும் சந்திக்க வைக்கும் சம்பவம் நிகழ்ந்தது.
# ஹவ் லைப் இமிடேட் செஸ்

**ஹவ் லைப் இமிடேட் செஸ்**என்றபுத்தகம் முன்னாள்உலகசதுரங்கவாகையாளர்கேரிகாஸ்பரோவால் எழுதப்பட்டது. காஸ்பரோவ்சதுரங்கவிளையாட்டில்பெற்றஅனுபவத்தைவாழ்கையில்வெற்றிபெறுவதுடன்ஒப்புமைபடுத்தியுள்ளார்.திகார்டியன்மற்றும்நியூஹுமனிஸ்ட்இப்புத்தகத்திற்குமதிப்புரைவழங்கியுள்ளது.
# ஸ்பெக்டர்

**ஸ்பெக்டர்** என்பது 2015 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் 24 வது படம் ஆகும். மெட்ரோ கோல்ட்வின் மேயர், இயான் புரொடக்சன்சு மற்றும் கொலம்பியா பிக்சர்ஸ் போன்ற நிறுவனங்கள் தயாரிக்கும் இந்த திரைப்படத்தில் நான்காவது முறையாக நடிகர் டேனியல் கிரெய்க் என்பவர் ஜேம்ஸ் பாண்ட் என்ற கதாபாத்திரத்தை ஏற்று நடித்துள்ளார்.  
இந்த திரைப்படத்தை இயக்குநர் சாம் மெண்டெசு என்பவர் இயக்கியுள்ளார். இப்படத்தின் ஆக்கச்செலவு 245–300 மில்லியன் டாலர் ஆகும். ஜேம்ஸ் பாண்ட் படங்களிலேயே அதிக தயாரிப்புச் செலவு கொண்ட படம் இந்த படம்தான் என்பது குறிப்பிடத்தக்கது.
# ஸ்பெக்டர்

## கதை

இம்முறை ஜேம்ஸ் பாண்ட், ஸ்பெக்டர் எனப்படும் உலகளாவிய குற்றவியல் கூட்டத்தை எதிர்த்துப் போராடுகிறார். ஸ்பெக்டர் என்ப்படும் அமைப்பு உலகளாவிய கடுங்கண்காணிப்பு கட்டமைப்பு ஒன்றை உருவாக்க முனைகிறது. அதனை கண்டறிந்து எப்படி ஜேம்ஸ் பாண்ட் அதனை முறியடிக்கிறார், அதற்காக அவர் என்னென்ன போராட்டங்களை செய்தார் என்பது தான் கதை. ஜேம்ஸ் பாண்டு படங்களில் பொதுவாக வரும் கதாபாத்திரங்களான 'எம்', 'மணிப்பெண்ணி' முதலிய கதாபாத்திரங்கள் இப்படங்களிலும் இடம் பெற்றுள்ளது.
# ஸ்பெக்டர்

## படப்பிடிப்பு

*ஸ்பெக்டர்* டிசம்பர் 2014 முதல் ஜூலை 2015வரை ஆஸ்திரியா, ஐக்கிய ராஜ்யம், இத்தாலி, மொரோக்கோ மற்றும் மெக்ஸிக்கோவில் படமாக்கப்பட்டது.சண்டைக் காட்சிகளை மிக அதிகமான செலவில் தயாரிக்கப்பட்டள்ளது இப்படம். சண்டை காட்சிகளில் வரும் கணினி வரைகலை பணிகளை ஐந்து நிறுவனங்கள் சேர்ந்து செய்தது. அனைத்து ஜேம்ஸ்பாண்ட் படங்களில் வருவது போல் இப்படத்திலும் ஜேம்ஸ்பாண்ட் ஆஸ்டன் மார்டின் போன்ற பல உயர் ரக தானுந்தை ஒட்டி வருகிறார். ஸ்பெக்டர் படத்தில் மொராக்கோவில் உள்ள எர்போட் என்ற இடத்தில் பிரமாண்டமான வெடி விபத்துக் காட்சி ஒன்று வருகிறது. இந்தக் காட்சி உலக சினிமாக்களிலேயே மிகப் பெரிதான, நீளமான வெடிப்புக் காட்சி என்ற கின்னஸ் சாதனையை படைத்துள்ளது.